17.11.27.
Évek óta hagyomány már a II. Rákóczi Ferenc Általános Iskolában, hogy az intézmény diákjai gála műsort adnak a Fogódzó Gyermeksegélyezési Egyesület támogatására.
Az utóbbi években a műsor mindig valamilyen kiválasztott téma köré épült fel. Idén a Hungaricum, – minden, ami magyar – jegyében gondolkodhatott minden osztály. Az alsó tagozat évfolyamai külön-külön állítottak színpadra egy-egy kis műsort, míg a felső tagozat diákjai egy közös szuperprodukcióval, lepték meg a közönséget. A gálára a népszerű István a király rockopera feldolgozása tette fel a koronát, aminek a diákok a „Te kit választanál?”címet adták. A hihetetlenül monumentális produkcióban az iskola 360 felsős diákja vett részt, melyet fergeteges tapssal jutalmazott a közönség. A diákok idén is beírták magukat a Rákóczi Iskola történetébe.
A gálából származó bevételt az iskolában működő Fogódzó Gyermeksegélyezési Egyesület, a rendezvény szervezője kapta, melyből a szociálisan rászoruló diákok számára egy évig anyagi támogatást biztosíthatnak.
A gálán a vendégek között köszönthettük Zsámboki Annát, a Kecskeméti Tankerületi Központ Igazgatóját, Szeberényi Gyula Tamást, Kecskemét Megyei Jogú Város alpolgármesterét, Kovács Ferencet, a kerület önkormányzati képviselőjét, Sipos László önkormányzati képviselőt, Tóth Lászlóné igazgató asszonyt, valamint az iskola nyugalmazott tanárait is.
Idén is fergeteges volt a hangulat a diákoknak és természetesen az őket felkészítő kiváló rákóczis pedagógusoknak!
Ma 4468
Ezen héten 4468
Ebben hónapban 91487
Összesen 6386505